CELEX: 32019R1140
Language: sk
Date: 2019-07-03 00:00:00
Title: Vykonávacie nariadenie Komisie (EÚ) 2019/1140 z 3. júla 2019, ktorým sa stanovujú vzory kontrolných správ a výročných správ o audite, pokiaľ ide o finančné nástroje, ktoré vykonáva EIB a iné medzinárodné finančné inštitúcie, v ktorých je členský štát akcionárom, v súlade s nariadením Európskeho parlamentu a Rady (EÚ) č. 1303/2013

4.7.2019   
               
               
                  SK
               
               
                  Úradný vestník Európskej únie
               
               
                  L 180/15
               
            
         VYKONÁVACIE NARIADENIE KOMISIE (EÚ) 2019/1140
         z 3. júla 2019,
         ktorým sa stanovujú vzory kontrolných správ a výročných správ o audite, pokiaľ ide o finančné nástroje, ktoré vykonáva EIB a iné medzinárodné finančné inštitúcie, v ktorých je členský štát akcionárom, v súlade s nariadením Európskeho parlamentu a Rady (EÚ) č. 1303/2013
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006 (1), zmenené nariadením (EÚ, Euratom) 2018/1046 (2), a najmä na jeho článok 40 ods. 1 štvrtý pododsek,
         po porade s Koordinačným výborom pre Európske štrukturálne a investičné fondy,
         keďže:
         
                     (1)
                  
                  
                     V článku 40 ods. 1 treťom pododseku nariadenia (EÚ) č. 1303/2013 zmeneného nariadením (EÚ, Euratom) 2018/1046 sa stanovuje požiadavka, aby EIB a iné medzinárodné finančné inštitúcie, v ktorých je členský štát akcionárom, s každou žiadosťou o platbu poskytovali orgánom určeným v súlade s článkom 124 uvedeného nariadenia a článkom 65 nariadenia Európskeho parlamentu a Rady (EÚ) č. 1305/2013 (3) správu o kontrole na jednej strane a Komisii a určeným orgánom výročnú audítorskú správu o audite vypracovanú ich externými audítormi na strane druhej.
                  
               
                     (2)
                  
                  
                     V záujme zabezpečenia konzistentnosti, kvality a včasného predkladania informácií, ktoré má EIB alebo iné medzinárodné finančné inštitúcie, v ktorých je členský štát akcionárom, určeným orgánom a Komisii, najmä vzhľadom na lehotu na predloženie správy uvedenú v článku 127 ods. 5 nariadenia (EÚ) č. 1303/2013 a v článku 9 ods. 2 nariadenia Európskeho parlamentu a Rady (EÚ) č. 1306/2013 (4), mal by sa stanoviť štandardný formát s jednotnými požiadavkami na štruktúru, načasovanie a obsah informácií tak pre správu o kontrole, ako aj pre výročnú audítorskú správu.
                  
               
                     (3)
                  
                  
                     S cieľom umožniť určeným orgánom, aby si plnili povinnosti týkajúce sa overovaní, kontrol a auditov, je vhodné, aby EIB alebo iné medzinárodné finančné inštitúcie, v ktorých je členský štát akcionárom, poskytovali určeným orgánom potrebné doklady.
                  
               
                     (4)
                  
                  
                     S cieľom zabezpečiť, aby určené orgány mohli účinne využívať nové ustanovenia, ktoré sa uplatňujú od 2. augusta 2018 v súlade s článkom 282 nariadenia (EÚ, Euratom) 2018/1046, by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
                  
               PRIJALA TOTO NARIADENIE:
         
            Článok 1
            Vzor správy o kontrole
            Správa o kontrole uvedená v článku 40 ods. 1 treťom pododseku nariadenia (EÚ) č. 1303/2013 sa vypracúva v súlade so vzorom stanoveným v prílohe I k tomuto nariadeniu.
         
         
            Článok 2
            Vzor výročnej audítorskej správy
            Výročná audítorská správa uvedená v článku 40 ods. 1 treťom pododseku nariadenia (EÚ) č. 1303/2013 sa vypracúva v súlade so vzorom stanoveným v prílohe II k tomuto nariadeniu a predkladá sa určeným orgánom a Komisii do 31. decembra po skončení referenčného účtovného roka.
         
         
            Článok 3
            Doklady potrebné na overovanie a audity
            EIB alebo iné medzinárodné finančné inštitúcie, v ktorých je členský štát akcionárom, poskytnú určeným orgánom všetky dostupné doklady, ktoré tieto orgány potrebujú na splnenie povinností stanovených v článku 125 ods. 5 a článku 127 nariadenia (EÚ) č. 1303/2013 a v článku 9 a článku 59 ods. 1 nariadenia (EÚ) č. 1306/2013.
         
         
            Článok 4
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júla 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 347, 20.12.2013, s. 320.
         
            (2)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).
         
            (3)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (Ú. v. EÚ L 347, 20.12.2013, s. 487).
         
            (4)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).
      
      
         
            PRÍLOHA I
            
               Vzor správy o kontrole
            
            
                     
                        A.
                     
                     
                        Správa o kontrole týkajúca sa žiadosti o platbu adresovaná Komisii: [referencia] [plánovaný dátum].
                     
                  
                     
                        B.
                     
                     
                        Dátum žiadosti členského štátu o správu o kontrole (najmenej dva mesiace pred plánovaným dátumom uvedeným v bode A): [dátum].
                     
                  
                     
                        C.
                     
                     
                        Referenčné obdobie:
                        
                                    1.
                                 
                                 
                                    Celková suma platieb konečným prijímateľom a v prípadoch uvedených v článku 37 ods. 7 nariadenia (EÚ) č. 1303/2013 platieb v prospech konečných prijímateľov, pričom sa oddelene uvedie spolufinancovanie z EŠIF, z vnútroštátnych verejných zdrojov a zo súkromných príspevkov.
                                 
                              
                                    2.
                                 
                                 
                                    Celková výška prostriedkov určených na záručné zmluvy, či už neuhradené alebo už splatné, s cieľom uhradiť možné žiadosti o uplatnenie záruky v prípade strát, ktoré sa vypočítajú na základe obozretného ex ante posúdenia rizika a zahŕňajú súhrnnú sumu základných nových úverov alebo iných rizikových nástrojov na nové investície pre konečných prijímateľov, pričom sa oddelene uvedie spolufinancovanie z EŠIF, z vnútroštátnych verejných zdrojov a zo súkromných príspevkov.
                                 
                              
                                    3.
                                 
                                 
                                    Celková suma vzniknutých nákladov na riadenie a/alebo poplatkov za riadenie hradených z finančného nástroja, pričom sa oddelene uvedie spolufinancovanie z EŠIF, z vnútroštátnych verejných zdrojov a zo súkromných príspevkov.
                                 
                              
                                    4.
                                 
                                 
                                    Stav vykonávania investičnej stratégie alebo rovnocenné doklady vymedzené v dohode o financovaní.
                                 
                              
                                    5.
                                 
                                 
                                    Analýza pokroku: objem viazaných súm z operačného programu a úhrady finančným sprostredkovateľom.
                                 
                              
                                    6.
                                 
                                 
                                    Monitorovacie činnosti a následné opatrenia.
                                 
                              
                                    7.
                                 
                                 
                                    Výška úrokov a iných výnosov pripísateľných podpore z EŠIF vyplatených na finančné nástroje, ako sa uvádza v článku 43 nariadenia (EÚ) č. 1303/2013.
                                 
                              
                                    8.
                                 
                                 
                                    Úroveň prostriedkov vrátených do finančných nástrojov z investícií alebo z uvoľnenia prostriedkov vyčlenených na záručné zmluvy vrátane splácania istiny a výnosov a iných zárobkov alebo ziskov, ako sú úroky, záručné poplatky, dividendy, kapitálové zisky alebo akékoľvek iné príjmy z investícií, ktoré možno pripísať podpore z EŠIF, ako sa uvádza v článku 44 nariadenia (EÚ) č. 1303/2013.
                                 
                              
                  Príloha: Zoznam transakcií konečným prijímateľom, ktorí dostali podporu z finančného nástroja, ktorých výška by mala zodpovedať sumám uvedeným v bodoch 1 a 2, a podrobné členenie súm uvedených v bode 3 podľa finančných nástrojov.
         
      
      
         
            PRÍLOHA II
            
               Vzor výročnej audítorskej správy
            
            1.   ÚVOD
            1.1.   Identifikácia externej audítorskej spoločnosti, ktorá sa podieľala na príprave správy.
            1.2.   Referenčné obdobie (napr. 1. júla N – 1 až 30. júna N).
            1.3.   Identifikácia finančného(-ých) nástroja(-ov)/mandátu(-ov) a operačného(-ých) programu(-ov) alebo programu(-ov) rozvoja vidieka, na ktoré sa vzťahuje audítorská správa. Identifikácia dohody o financovaní, na ktorú sa správa vzťahuje (ďalej len „dohoda o financovaní“).
            2.   AUDIT SYSTÉMOV VNÚTORNEJ KONTROLY, KTORÉ UPLATŇUJÚ EIB/EIF ALEBO INÉ MEDZINÁRODNÉ FINANČNÉ INŠTITÚCIE
            Výsledky externého auditu systému vnútornej kontroly EIB alebo iných medzinárodných finančných inštitúcií, v ktorých je členský štát akcionárom, v rámci ktorého sa posudzuje zriadenie a účinnosť tohto systému vnútornej kontroly a ktorý pokrýva aspoň tieto prvky:
            
                        2.1.
                     
                     
                        Postup akceptácie mandátu.
                     
                  
                        2.2.
                     
                     
                        Postup hodnotenia a výberu finančných sprostredkovateľov: formálne posúdenie a posúdenie kvality.
                     
                  
                        2.3.
                     
                     
                        Proces schvaľovania transakcií s finančnými sprostredkovateľmi a podpis príslušných dohôd o financovaní.
                     
                  
                        2.4.
                     
                     
                        V prípade finančného príspevku na finančné nástroje zriadené na úrovni Únie vrátane nástrojov iniciatívy pre MSP a v prípade kombinácie EŠIF/EFSI podľa článku 39a nariadenia (EÚ) č. 1303/2013 proces zriaďovania nástroja v súlade s pravidlami vymedzenými v príslušných článkoch [napr. článok 39 a článok 39a nariadenia (EÚ) č. 1303/2013].
                     
                  
                        2.5.
                     
                     
                        Postupy monitorovania finančných sprostredkovateľov, pokiaľ ide o:
                        
                                    2.5.1.
                                 
                                 
                                    podávanie správ finančnými sprostredkovateľmi;
                                 
                              
                                    2.5.2.
                                 
                                 
                                    vedenie záznamov;
                                 
                              
                                    2.5.3.
                                 
                                 
                                    úhrady konečným prijímateľom;
                                 
                              
                                    2.5.4.
                                 
                                 
                                    oprávnenosť podpory pre konečných prijímateľov;
                                 
                              
                                    2.5.5.
                                 
                                 
                                    poplatky za riadenie a náklady na riadenie účtované finančnými sprostredkovateľmi;
                                 
                              
                                    2.5.6.
                                 
                                 
                                    požiadavky na viditeľnosť;
                                 
                              
                                    2.5.7.
                                 
                                 
                                    vykonávanie požiadaviek týkajúcich sa štátnej pomoci zo strany finančných sprostredkovateľov a v prípade EPFRV (čiastočne vyňatého z rámca pôsobnosti pravidiel o štátnej pomoci) vykonávanie špecifických požiadaviek týkajúcich sa jednotlivých fondov vrátane požiadaviek na kumuláciu pomoci, ak je to relevantné;
                                 
                              
                                    2.5.8.
                                 
                                 
                                    diferencované zaobchádzanie s investormi, ak je to relevantné;
                                 
                              
                                    2.5.9.
                                 
                                 
                                    súlad s požiadavkami týkajúcimi sa daní podľa článku 38 nariadenia (EÚ) č. 1303/2013 zmeneného nariadením (EÚ, Euratom) 2018/1046.
                                 
                              
                  
                        2.6.
                     
                     
                        Postupy spracúvania platieb prijatých od riadiaceho orgánu.
                     
                  
                        2.7.
                     
                     
                        Postupy výpočtu a platby súm súvisiacich s nákladmi na riadenie a poplatkami za riadenie.
                     
                  
                        2.8.
                     
                     
                        Postupy spracúvania platieb určených finančným sprostredkovateľom.
                     
                  
                        2.9.
                     
                     
                        Postupy spracúvania úrokov a iných výnosov získaných z podpory EŠIF na finančné nástroje.
                     
                  Pokiaľ ide o body 2.1 až 2.4, po predložení prvej výročnej audítorskej správy: v následných výročných správach iba informácie o aktualizáciách alebo zmenách existujúcich postupov alebo opatrení a ich posúdeniach.
            Pokiaľ ide o body 2.5 až 2.9: výsledky audítorského testovania, ktoré zahŕňa príslušné uplatniteľné vnútorné systémy a procesy.
            
                        2.10.
                     
                     
                        Pri uzavretí programu sa okrem prvkov uvedených v bodoch 2.1 až 2.9 v poslednej výročnej audítorskej správe uvedú tieto prvky:
                        
                                    2.10.1.
                                 
                                 
                                    použitie diferencovaného zaobchádzania s investormi;
                                 
                              
                                    2.10.2.
                                 
                                 
                                    dosiahnutý multiplikačný pomer v porovnaní s multiplikačným pomerom zakotveným v záručných zmluvách v prípade finančných nástrojov poskytujúcich záruky;
                                 
                              
                                    2.10.3.
                                 
                                 
                                    suma kapitalizovaných úrokových dotácií alebo dotácií záručných poplatkov v súlade s článkom 42 ods. 1 písm. c) nariadenia (EÚ) č. 1303/2013;
                                 
                              
                                    2.10.4.
                                 
                                 
                                    suma kapitalizovaných nákladov na riadenie a poplatkov za riadenie v súlade s článkom 42 ods. 2 nariadenia (EÚ) č. 1303/2013;
                                 
                              
                                    2.10.5.
                                 
                                 
                                    suma programového príspevku zaplateného na viazaný účet v súlade s článkom 42 ods. 3 nariadenia (EÚ) č. 1303/2013;
                                 
                              
                                    2.10.6.
                                 
                                 
                                    použitie úrokov a iných výnosov prináležiacich podpore z EŠIF vyplatenej na finančné nástroje v súlade s článkom 43 nariadenia (EÚ) č. 1303/2013;
                                 
                              
                                    2.10.7.
                                 
                                 
                                    použitie prostriedkov vrátených do finančných nástrojov, ktoré možno pripísať podpore z EŠIF, do konca obdobia oprávnenosti a opatrenia prijaté na použitie týchto prostriedkov po skončení obdobia oprávnenosti v súlade s článkami 44 a 45 nariadenia (EÚ) č. 1303/2013.
                                 
                              
                  3.   ZÁVERY AUDITU
            3.1.   Záver o tom, či externá audítorská spoločnosť môže v súlade s uplatniteľnými pravidlami poskytnúť primerané uistenie týkajúce sa zriadenia a účinnosti systému vnútornej kontroly zavedeného EIB alebo inými medzinárodnými finančnými inštitúciami, v ktorých je členský štát akcionárom, v zmysle prvkov uvedených v oddiele 2.
            3.2.   Zistenia a odporúčania vyplývajúce z vykonanej audítorskej práce.
            Body 3.1 a 3.2 majú byť založené na výsledkoch audítorskej práce uvedenej v oddiele 2 a v prípade potreby zohľadňovať výsledky inej vnútroštátnej audítorskej práce alebo audítorskej práce Únie, ktorá sa týka toho istého orgánu, ktorý zavádza finančné nástroje, a/alebo ktorá sa vykonáva v súvislosti s tým istým mandátom na spravovanie finančných nástrojov.